# Bratislavsko-trnavská rímskokatolícka arcidiecéza

### Z Wikipédie

Mapa Obrázok:Chýba.jpg 135px
Základné údaje
Arcibiskup: | Ján Sokol
Pomocní biskupi: | Stanislav Zvolenský Ján Orosch
Generálny vikár: | Ján Orosch
Patrón diecézy: | Sv. Ján Krstiteľ
Katedrálny chrám: | katedrála sv. Jána Krstiteľa v Trnave konkatedrála sv. Martina v Bratislave
Sufragánne biskupstvá: | Nitra Banská Bystrica
Dekanáty: |
Farnosti: | 447
Rozloha: | 14 000 km²
Počet obyvateľov: | 1 905 148
Počet katolíkov: | 1 350 326
Podiel: | 70.9%
Kňazi: | 707
Trvalí diakoni: | 5
Rehoľné sestry: | 1 123
Adresa: | Jána Hollého 10 P.O.Box 78 917 66 Trnava Tel.: +421/33/5912 111, 5511 633, Fax: +421/33/5511 224
www: | [1]
e-mail: | abu@abu.sk

Bratislavsko-trnavská rímskokatolícka arcidiecéza je arcidiecézou časti Rímskokatolíckej cirkvi na Slovensku. Rozprestiera sa na juhozápadnom Slovensku na územi Bratislavského, Trnavského a Nitrianskeho (s výnimkou samotnej Nitry a úzkeho pásu, ktorý ju spája s územím vlastnej diecézy) kraja. Zasahuje aj do Trenčianskeho (Nové Mesto nad Váhom) a Banskobystrického (Banská Štiavnica, Veľký Krtíš) kraja.

Ako sufragánne biskupstvá sú jej podriadené Nitrianske a Banskobystrické biskupstvo.

Na jej čele stojí arcibiskup Ján Sokol.

## [úprava] Dejiny

Trnavská rímskokatolícka arcidiecéza bola zriadená 30. decembra 1977 pápežom Pavlom VI. povýšením apoštolskej administratúry v Trnave na úroveň arcidiecézy. Táto bola zriadená krátko po vzniku Česko-Slovenska 29. mája 1922 na území, ktoré patrilo do Ostrihomskej arcidiecézy a bola priamo podriadená Svätej Stolici.

Apoštolská konštitúcia Praescriptionum sacrosancti zo dňa 30. decembra 1977 oddelila územie Trnavskej administratúry od Ostrihomskej arcidiecézy a povýšila ju na Trnavskú arcidiecézu.

Apoštolskou konštitúciou Qui divino bola zriadená samostatná slovenská provincia. Za metropolu bola ustanovená Trnavská arcidiecéza a do provincie patrili tieto sufragánne biskupstvá, ktoré boli dovtedy priamo podriadené Svätej Stolici:

- Nitrianske
- Banskobystrické
- Spišské,
- Rožňavské
- Košické

Obe konštitúcie vyhlásil František kardinál Tomášek 7. júla 1978 na slávnostnej sv. omši v katedrálnom kostole sv. Jána Krstiteľa v Trnave.

Prvým arcibiskupom-metropolitom bol menovaný Mons. Ján Sokol v roku 1989 - 12 rokov po zriadení arcidiecézy.

Dňa 31. marca 1995 pápež Ján Pavol II. apoštolskou konštitúciou Pastorali quidem permoti zriadil Košickú cirkevnú provinciu a ako sufragánne biskupstvá jej podriadil Spišské a Rožňavské biskupstvo. Súčasne bola Trnavská arcidiecéza premenovaná na Bratislavsko-trnavskú arcidiecézu a Dóm sv. Martina bol vyhlásený za konkatedrálu. Ako sufragánne biskupstvá zostali Nitrianske a Banskobystrické biskupstvo.

## [úprava] Biskupi

- Ján Sokol, arcibiskup (menovaný 26. júla 1989)
- Ján Orosch, pomocný biskup (menovaný 2. apríla 2004)
- Stanislav Zvolenský, pomocný biskup (menovaný 2. apríla 2004)

#### [úprava] Emeritní biskupi

- Dominik Tóth, pomocný emeritný biskup (menovaný 17. marca 1990, uvoľnený zo služby 2. apríla 2004)
- Štefan Vrablec, pomocný emeritný biskup (menovaný 19. júna 1998, uvoľnený zo služby 2. apríla 2004)

#### [úprava] Biskupi, ktorí pôsobili v arcidiecéze

- Vladimír Filo, pomocný biskup, menovaný 17. marca 1990. 23. novembra 2002 bol menovaný za biskupa-koadjútora Rožňavskej diecézy.
- Dominik Hrušovský, pomocný biskup s osobitným pastoračným poverením pre hlavné mesto Slovenska – Bratislavu v období 17. decembra 1992 - 15. apríla 1996

### [úprava] Doterajší diecézni biskupi

- zoznam ostrihomských arcibiskupov pozri Ostrihomské arcibiskupstvo
- zoznam administrátorov apoštolskej administratúry pozri Trnavská apoštolská administratúra

### [úprava] Diecézni arcibiskupi Trnavskej arcidiecézy

Meno | Menovanie | Ukončenie funkcie | Poznámka
--- | --- | --- | ---
Július Gábriš | 30. december 1977 | † 13. november 1987 | administrátor arcidiecézy, z dôvodu odporu štátu nebol menovaný za diecézneho arcibiskupa. Posmrtne bol menovaný titulárnym arcibiskupom.
Ján Sokol | 14. november 1987 | 26. júl 1989 | administrátor arcidiecézy, 12. júna 1988 v Trnave vysvätený za titulárneho biskupa lunenského
Ján Sokol | 26. júl 1989 |  | diecézny arcibiskup

## [úprava] Štatistika

Rok | Obyvatelia | Katolíci | Percent katolíkov | Farnosti | Diecézni kňazi | Rehoľní kňazi | Kňazi spolu | Rehoľníci | Rehoľníčky
--- | --- | --- | --- | --- | --- | --- | --- | --- | ---
1980 | 1 763 209 | 1 406 810 | 79.8% | 449 | 430 | 100 | 530 | 128 | 710
1990 | 1 987 400 | 1 300 911 | 65.5% | 435 | 379 | 50 | 429 | 60 | 547
2000 | 1 914 487 | 1 187 235 | 62.0% | 445 | 424 | 237 | 661 | 397 | 1 063
2003 | 1 905 148 | 1 350 326 | 70.9% | 447 | 443 | 264 | 707 | 464 | 1 123

- zdroj [2]

## [úprava] Externé odkazy

Oficiálne stránky Katolíckej cirkvi na Slovensku

Zdroj: "http://sk.wikipedia.org../../../b/r/a/Bratislavsko-trnavsk%C3%A1_r%C3%ADmskokatol%C3%ADcka_arcidiec%C3%A9za.html"

Kategórie: Rímskokatolícke provincie na Slovensku | Články bez interwiki

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky